
Ministru kabineta noteikumi Nr. 624
Rīgā 2022. gada 11. oktobrī (prot. Nr. 52 8. §)
Grozījumi Ministru kabineta 2013. gada 9. jūlija noteikumos Nr. 384 "Latvijas Ģeotelpiskās informācijas aģentūras nolikums"
Izdoti saskaņā ar Valsts pārvaldes iekārtas likuma 16.panta pirmo daļu
· Izdarīt Ministru kabineta 2013. gada 9. jūlija noteikumos Nr. 384 "Latvijas Ģeotelpiskās informācijas aģentūras nolikums" (Latvijas Vēstnesis, 2013, 140. nr.) šādus grozījumus:
· 1. Izteikt I nodaļas nosaukumu šādā redakcijā:
· "I. Vispārīgais jautājums".
· 2. Izteikt 1. punktu šādā redakcijā:
· "1. Latvijas Ģeotelpiskās informācijas aģentūra (turpmāk – aģentūra) ir Aizsardzības ministrijas pārraudzībā esoša tiešās pārvaldes iestāde, kas īsteno valsts politiku ģeodēzijas, kartogrāfijas un ģeotelpiskās informācijas jomā un piedalās šīs politikas izstrādē."
· 3. Svītrot 2. punktu.
· 4. Izteikt 4.3. apakšpunktu šādā redakcijā:
· "4.3. izveido un uztur pastāvīgo globālās pozicionēšanas bāzes staciju sistēmu "Latvijas Pozicionēšanas sistēma"  un ir šīs sistēmas pārzinis;".
· 5. Izteikt 4.19. apakšpunktu šādā redakcijā:
· "4.19. atbilstoši kompetencei veic Strūves ģeodēziskā loka oficiālā mantojuma vietas pārvaldnieka Latvijā pienākumus;".
· 6. Papildināt ar 4.20. apakšpunktu šādā redakcijā:
· "4.20. veic citus uzdevumus."
· 7. Izteikt 5. punktu šādā redakcijā:
· "5. Aģentūra atbilstoši kompetencei darbojas Eiropas valstu nacionālo kartogrāfijas un kadastra organizāciju asociācijā EuroGeographics, Starptautiskajā Kartogrāfijas asociācijā (ICA), Apvienoto Nāciju Organizācijas Ģeotelpisko nosaukumu ekspertu grupā (UNGEGN) un Starptautiskajā Ģeodēzijas asociācijā (IAG)."
· 8. Izteikt 8. punktu šādā redakcijā:
· "8. Aģentūras darbu vada aģentūras ģenerāldirektors. Aģentūras ģenerāldirektors veic Valsts pārvaldes iekārtas likumā noteiktās tiešās pārvaldes iestādes vadītāja funkcijas. Aģentūras ģenerāldirektoram var būt vietnieki."
· 9. Izteikt 9. punktu šādā redakcijā:
· "9. Aģentūras ģenerāldirektoru Valsts civildienesta likumā noteiktajā kārtībā ieceļ amatā un atbrīvo no amata aizsardzības ministrs."
· 10. Izteikt 10. punktu šādā redakcijā:
· "10. Aģentūras ģenerāldirektors ir atbildīgs par aģentūras darbību un nodrošina piešķirto valsts budžeta līdzekļu mērķtiecīgu un efektīvu izlietošanu."
· 11. Izteikt 11. punktu šādā redakcijā:
· "11. Aģentūras ģenerāldirektors nosaka aģentūras struktūru, kā arī struktūrvienību vadītāju funkcijas un kompetenci."
· 12. Izteikt 12. punktu šādā redakcijā:
· "12. Aģentūra var veidot teritoriālās struktūrvienības. Aģentūras struktūrvienības darbojas saskaņā ar aģentūras ģenerāldirektora apstiprinātajiem reglamentiem."
· 13. Izteikt 13. punktu šādā redakcijā:
· "13. Aģentūras ģenerāldirektors reizi gadā iesniedz Aizsardzības ministrijā pārskatu par funkciju un uzdevumu izpildi, kā arī finanšu resursu izlietojumu."
· 14. Izteikt 14. punktu šādā redakcijā:
· "14. Aģentūras ģenerāldirektora izdotos administratīvos aktus un faktisko rīcību var apstrīdēt, iesniedzot iesniegumu Aizsardzības ministrijā. Aizsardzības ministrijas lēmumu var pārsūdzēt tiesā."

